Posljednja izmjena: 23.8.2023.

Potvrde o statusu učenika preuzmite iz aplikacije e-Dnevnik

e-Usluga omogućava izdavanje potvrda o trenutnom statusu školovanja za učenike osnovnih i srednjih škola

Potvrdu je moguće generirati iz [e-Dnevnika](https://ocjene.skole.hr/nias) u svrhu dokazivanja da učenik u aktualnoj školskoj godini ima status redovitog učenika.  
  
Takva potvrda je potrebna za:

* ostvarivanje prava na učenički prijevoz (pokaz)
* ostvarivanje prava na dječji doplatak
* smještaja u učeničkom domu
* stipendiranje
* ostvarivanje prava na socijalnu pomoć
* ostvarivanje i drugih prava za koja je potrebna potvrda o statusu učenika.

Učenici se na e-Dnevnik mogu prijaviti svojim AAI identitetom, a roditelji svojim vjerodajnicama za pristup na e-Građane (ePass/mToken vjerodajnica, elektronička osobna iskaznica – eOI, bankovnim tokenima itd.).  
  
U e-Usluzi korisniku je u izborniku s desne strane vidljiva rubrika *Ispis potvrda,* odabirom navedene rubrike otvara se sučelje gdje se bira ime učenika i svrha dobivanja potvrde (u padajućem izborniku).  
Potvrde se spremaju u mapu Moje potvrde i od tamo se mogu ponovno dohvaćati.  
  
Ovakva potvrda vrijedi i pravovaljana je i u digitalnom obliku, ali i kao isprintani dokument i to do 3 mjeseca od generiranja iz e-Dnevnika.